**projektas**

**reg. Nr. T-112**

**2.21.darbotvarkės klausimas**

**Pasvalio rajono savivaldybės taryba**

# sprendimas

**Dėl viešosios įstaigos Pasvalio pirminės asmens sveikatos priežiūros centro vadovo DARBO UŽMOKESČIO**

2020 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 151 straipsniu, Lietuvos Respublikos žmonių užkrečiamųjų ligų profilaktikos ir kontrolės įstatymo 321 straipsnio 1 dalimi, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ (su visais aktualiais pakeitimais), Sveikatos priežiūros įstaigų darbuotojų darbo užmokesčio didinimo karantino metu tvarkos aprašo, patvirtinto Lietuvos Respublikos Vyriausybės 2020 m. balandžio 29 d. nutarimu Nr. 449 „Dėl sveikatos priežiūros įstaigų darbuotojų darbo užmokesčio didinimo karantino metu tvarkos aprašo patvirtinimo“ (su visais aktualiais pakeitimais), 1.1 ir 3 punktais, Pasvalio rajono savivaldybės taryba nusprendžia:

1. Viešosios įstaigos Pasvalio pirminės asmens sveikatos priežiūros centro vyriausiajam gydytojui Viliui Povilioniui mėnesinio darbo užmokesčio pastoviąją dalį padidinti \_\_\_ (nuo 60 iki 100) procentų, už karantino metu organizuojant ir teikiant sveikatos priežiūros paslaugas ypač pavojingomis užkrečiamomis ligomis sergantiems pacientams.

2. Šio sprendimo 1 punkte nurodytą padidintą mėnesinio darbo užmokesčio pastoviąją dalį taikyti karantino Lietuvos Respublikoje laikotarpiu.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė

2020-05-20, tel. (8 451) 54 086

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl viešosios įstaigos Pasvalio pirminės asmens sveikatos priežiūros centro vadovo DARBO UŽMOKESČIO**

**2020-06-20**

Pasvalys

1. **Problemos esmė**

Sprendimo projektu siūloma VšĮ Pasvalio pirminės asmens sveikatos priežiūros centro vyr. gydytojui Viliui Povilioniui padidinti mėnesinio darbo užmokesčio pastoviąją dalį, už karantino metu sveikatos priežiūros paslaugų teikimo organizavimą, ypač pavojingomis užkrečiamomis ligomis sergantiems pacientams, epidemijos profilaktikos priemonių vykdymą (Karščiavimo klinikos, mobilaus punkto įkūrimas ir jų veiklos užtikrinimas).

Sveikatos priežiūros įstaigų darbuotojų darbo užmokesčio didinimo karantino metu tvarkos aprašas (toliau – Aprašas), patvirtintas Lietuvos Respublikos Vyriausybės 2020 m. balandžio 29 d. nutarimu Nr. 449 „Dėl sveikatos priežiūros įstaigų darbuotojų darbo užmokesčio didinimo karantino metu tvarkos aprašo patvirtinimo“ (su visais aktualiais pakeitimais), nustato, kad darbuotojų, įskaitant gydytojus rezidentus, karantino metu organizuojančių ir (ar) teikiančių sveikatos priežiūros paslaugas ypač pavojingomis užkrečiamosiomis ligomis sergantiems pacientams ar vykdančių epidemijų profilaktikos priemones ypač pavojingų ligų židiniuose (toliau  – darbuotojai), pareiginės algos (darbo užmokesčio) pastoviosios dalies koeficiento arba mėnesinės algos (priklausomai nuo įstaigoje taikomos darbuotojų darbo apmokėjimo sistemos) didinimą konkrečiu procentiniu dydžiu nuo 60 iki 100 procentų (toliau – darbo užmokesčio didinimas) Lietuvos nacionalinei sveikatos sistemai (toliau – LNSS) priklausančiose sveikatos priežiūros įstaigose (toliau – LNSS priklausanti įstaiga). Vadovaujantis Aprašo 3 punktu, LNSS priklausančių įstaigų darbuotojų darbo užmokesčio didinimo konkretus procentinis dydis nuo 60 iki 100 procentų nustatomas LNSS priklausančių įstaigų vadovų sprendimu (LNSS priklausančių įstaigų vadovų – jiems darbo užmokestį nustatančio subjekto sprendimu).

Pastovioji mėnesinio darbo užmokesčio dalis įstaigos vadovui nustatyta Pasvalio rajono savivaldybės tarybos 2020 m. vasario 26 d. sprendimu Nr. T1-38 „Dėl Pasvalio rajono savivaldybės tarybos 2019 m. rugsėjo 25 d. sprendimo Nr. T1-188 „Dėl viešosios įstaigos Pasvalio pirminės asmens sveikatos priežiūros centro vadovo mėnesinio darbo užmokesčio nustatymo“ pakeitimo“.

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo įgyvendinimui bus naudojamos Privalomojo sveikatos draudimo lėšos.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Savivaldybės meras, Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados**

Nėra.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė